ddrg/super_eurlex huggingface dataset:
26.

bemærker, at agenturet rapporterede, at dets interne kontrolramme er effektiv, og at den årlige vurdering af gennemførelsen ikke afslørede mangler, bortset fra én mindre mangel vedrørende fraværet af registreringer i dets register over undtagelser; bemærker med bekymring, at Revisionsretten konstaterede, at registret over undtagelser ikke var korrekt udfyldt; henstiller, at agenturet registrerer alle undtagelser og hændelser, der ikke overholder reglerne, i registret, og at der tages behørigt hensyn til dem i den årlige vurdering af den interne kontrolramme;
26.

bemærker, at fællesforetagendet i 2019 fortsatte med at anvende Kommissionens eksisterende rammekontrakter og serviceniveauaftaler samt iværksatte specifikke udbudsprocedurer, og at det desuden for midlertidigt ansatte og fælles IT-tjenester også underskrev specifikke kontrakter under rammekontrakter, der forvaltes i fællesskab med andre fællesforetagender i den hvide atriumbygning; bemærker endvidere, at programkontoret i begyndelsen af 2018 gennemførte en strømlinet udgave af den interne procedure for udbud og underskrivelse af indkøbskontrakter, og at det i 2019 gennemførte yderligere forbedringer og forenklinger; bemærker, at der er indført et system med forudgående kontrol for at sikre, at alle betalinger er korrekte, og for at forhindre dobbeltfinansiering i overensstemmelse med Horisont 2020's strategier for forudgående kontrol og bekæmpelse af svig; opfordrer fællesforetagendet til at tage hensyn til de potentielle risici, der kan opstå som følge af dets outsourcing af IT-tjenester til eksterne leverandører; opfordrer fællesforetagendet til at give dechargemyndigheden yderligere oplysninger om ansættelsen af midlertidigt personale, og navnlig om, hvorvidt denne ansættelse var en midlertidig løsning, der var nødvendig for at håndtere en øget arbejdsbyrde;
22.

beklager, at autoriteten i forbindelse med den toårige afkølingsperiode i sin politik om uafhængighed stadig medtager forpligtelsen til kun at screene eksperternes interesser i forhold til mandatet for den videnskabelige gruppe, som eksperten ansøger om at være en del af; er uenig i autoritetens påstande om, at den nuværende politik er en »solid og avanceret måde at undgå potentielle konflikter på«; opfordrer atter til, at politikken opdateres hurtigst muligt for at sikre, at eksperternes interesser betragtes inden for rammerne af autoritetens samlede ansvarsområde, hvilket Parlamentet gentagne gange har opfordret til; minder autoriteten om, at den med henblik på at bevare dens panelers uafhængighed kan få adgang til al den ekspertise, den har brug for, ved at invitere eksperter til at deltage i høringer uden at give dem ret til at deltage i panelets drøftelser og udarbejde konklusioner;
24.

bemærker, at det efter selvevalueringen af de interne kontrolstandarder i 2019 blev konkluderet, at der findes interne kontrolstandarder, og at de er effektive, men at direktøren konkluderede, at risikostyringsprocessen bør prioriteres for at forbedre dens effektivitet, og pålagde den ansvarlige for risikostyring og koordinering af intern kontrol at foretage en revision eller ajourføring af flere dokumenter, såsom den interne kontrolstrategi, proceduren for følsomme funktioner og politikken for risikostyring; bemærker, at centret i sin konsoliderede årlige aktivitetsrapport anvender både interne kontrolstandarder og interne kontrolprincipper til at beskrive sine aktiviteter på dette område; henstiller, at centret tager Kommissionens reviderede ramme for intern kontrol, som blev indført i 2017, til efterretning og tilpasser ordlyden i sin konsoliderede årlige aktivitetsrapport til rammen for intern kontrol;
2.

bemærker, at der ifølge Revisionsrettens beretning blev fremført et stort beløb i forpligtede bevillinger til aktionsudgifter, og at fremførslen afspejler karakteren af agenturets aktiviteter, der bl.a. omfatter finansiering af undersøgelser, der løber over flere måneder og ofte ud over årets udgang; bemærker, at agenturet ifølge Revisionsrettens beretning har stræbt efter at forbedre planlægningsprocedurerne for bedre at kunne overvåge tidsforskydninger mellem kontraktunderskrivelse, leverance og betaling; bemærker, at der ifølge Revisionsrettens beretning i 2019 blev indgået forpligtelser for 28 % af fremførslen under afsnit III til 2020 og afholdt betalinger vedrørende fremførslen fra 2018; bemærker, at det andet bestyrelsesmøde i henhold til agenturets svar finder sted i december, og at dets kerneaktiviteter tager tid at gennemføre fuldstændigt, samt at projektmodninger fra EU-institutioner kan blive fremsat når som helst i løbet af året; bemærker, at agenturet ifølge sit svar har påbegyndt udviklingen af en ny overvågningssoftwareapplikation, som vil forbedre overvågningen af budgetplanlægningen; bemærker, at dette ifølge Revisionsrettens beretning tyder på et strukturelt problem, og opfordrer agenturet til at forbedre sin budgetplanlægning og gennemførelsescyklus og til at aflægge rapport til dechargemyndigheden om de trufne foranstaltninger;
8.

opfordrer til, at frivilligt telearbejde udvides til flere dage og flere funktioner; opfordrer til, at der gives fortrinsret til hybridmøder eller fjernmøder, når de ikke involverer politisk beslutningstagning, såsom høringer og drøftelser eller interne og forberedende møder, samtidig med at det anerkendes, at fysisk tilstedeværelse er mere effektiv i politiske forhandlinger, herunder hvad angår tolkning og fjerntolkning, når det er nødvendigt; opfordrer generalsekretæren til på baggrund af de foranstaltninger, som er blevet indført af hensyn til driftskontinuiteten under covid-19, at etablere en ny fleksibel ramme for levering af fjerntolkning i tiden efter covid-19; bemærker, at overdreven brug af digitale værktøjer kan have en negativ indvirkning på visse personers trivsel; opfordrer til, at der foretages en revision af missionsreglerne inden udgangen af 2022 for at sikre en korrekt behovsbaseret godkendelse, en specifik begrundelse for godkendelse af alle missioner og krav til lavemissionstransportformer, uden at medlemmerne hindres i at opfylde deres mandat, samt til at udelukke de mest skadelige transportformer med undtagelse af ekstreme tilfælde, hvor alternative transportformer til lange transporter eller til områder, der er vanskelige at få adgang til, ville forstyrre balancen mellem miljømålet og effektiviteten af det parlamentariske arbejde; forventer som en betingelse for godkendelse, at forberedende møder og efterfølgende briefinger i forbindelse med alle officielle delegationsbesøg afholdes som fjernmøder, og at godkendelse af delegationer fra 2022 begrænses til kun at omfatte de personer, der som sådan er berettigede til at deltage i sådanne delegationer; opfordrer Præsidiet til at sikre, at ekstraordinære udvalgsmøder i Strasbourg begrænses til ekstraordinære omstændigheder, og til at sikre, at de i hvert enkelt tilfælde er behørigt begrundede, før de godkendes;
31.

understreger, at fremme af europæiske værdier og kulturer spiller en aktiv rolle med hensyn til at støtte demokrati, ikke-forskelsbehandling og ligestilling mellem kønnene og bekæmpe desinformation og falske nyheder; udtrykker bekymring over forværringen af retsstatsprincippet, demokratiet og de grundlæggende rettigheder i visse medlemsstater og understreger behovet for finansielle ressourcer til støtte for presse- og mediefrihed samt kunstnerisk frihed i Unionen; fremhæver, at det nye program for borgere, ligestilling, rettigheder og værdier er af strategisk betydning med hensyn til at styrke europæisk medborgerskab og demokrati, lighed og retsstatsprincippet i EU og støtte ofre for kønsbaseret vold; minder også om, at programmet for retlige anliggender indeholder et specifikt mål, der har til formål at støtte og fremme uddannelse af retsvæsenets aktører med henblik på at fremme en fælles retslig og juridisk kultur og retsstatsprincippet; opfordrer til, at finansieringen af disse programmer fordeles ligeligt ud over FFR-perioden, og opfordrer indtrængende til, at de årlige midler anvendes fuldt ud til de fremhævede specifikke mål; glæder sig endvidere over det fortsatte omfattende arbejde, der udføres af Agenturet for Grundlæggende Rettigheder med henblik på at dække medlemsstaternes lovgivning og praksis på disse områder; mener, at konferencen om Europas fremtid er et af redskaberne til at tackle en række udfordringer i forbindelse med demokrati og grundlæggende rettigheder, og mener, at det er af afgørende betydning, at hver EU-institution, der er involveret i oprettelsen og forvaltningen af den kommende konference, råder over tilstrækkelige administrative budgetter;
74.

understreger, at udvalget på grundlag af bemærkningerne fra Parlamentets Budgetkontroludvalg, rapporten fra OLAF og dets eget rådgivende udvalgs overvejelser om medlemmernes adfærd nedsatte en fælles intern arbejdsgruppe om den etiske ramme med mandat til at undersøge alle potentielle mangler i de nuværende rammer med henblik på at anbefale forbedringer; bemærker, at det rådgivende udvalg også har mulighed for at samarbejde med den fælles interne arbejdsgruppe for at sikre sammenhæng i de overordnede etiske rammer i udvalget og undersøge mulige synergier; bemærker, at det rådgivende udvalg om medlemmernes adfærd blev til det etiske udvalg, og at der er blevet tilføjet en bestemmelse vedrørende udnævnelsen af stedfortrædende medlemmer samt muligheden for, at et af dets medlemmer erklærer sig inhabil eller afsættes, såfremt vedkommende findes skyldig i at have overtrådt adfærdskodeksen; glæder sig over, at udvalget nu har specifikke undersøgelsesbeføjelser med henblik på at fuldføre sin mission og tillige kan søge rådgivning hos eksterne eksperter; anbefaler kraftigt, at det etiske udvalg indfører fast høring af udvalgets juridiske tjeneste frem for en valgfri høring, navnlig når der indledes en undersøgelse; bemærker, at udvalget også har opdateret sine rammer for etik og integritet ved at vedtage en handlingsplan for stærkere etiske rammer, som trådte i kraft den 7. januar 2021; forventer et solidt og pålideligt sæt foranstaltninger vedrørende beskyttelse af, forbud mod repressalier over for og støtte til ofrene;
34.

opfordrer agenturet til at gennemføre henstillingerne fra Den Europæiske Ombudsmand i dennes afgørelse i sag 2168/2019/KR om Den Europæiske Banktilsynsmyndigheds beslutning om at godkende anmodningen fra dens administrerende direktør om at blive administrerende direktør for en finansiel lobbygruppe, navnlig ved om nødvendigt at sikre, at muligheden for at forbyde dets ledende medarbejdere at tiltræde visse stillinger, efter at deres embedsperiode er ophørt, bringes i anvendelse, ved at fastsætte kriterier for, hvornår det vil forbyde personale at skifte til den private sektor, ved at informere ansøgere til ledende stillinger i agenturet om kriterierne, når de ansøger, og ved at indføre interne procedurer, således at en medarbejders adgang til fortrolige oplysninger afbrydes med øjeblikkelig virkning, når vedkommende skifter til et andet job;
36.

bemærker, at der er forhandlinger og forberedende arbejde i gang med henblik på oprettelsen af et initiativ om innovativ sundhed (IHI) som en mulig efterfølger til fællesforetagendet IMI 2; bemærker, at hovedmålene for IHI bør være at vedtage fuldt afbalancerede og gennemsigtige beslutningsprocesser og løbende at overvåge de miljømæssige og socioøkonomiske virkninger, samt at indføre et nyt system, der skal bidrage til at forhindre, at private partnere ikke kan opfylde deres finansielle forpligtelser; beklager, at der ikke allerede i 2019 blev gjort en sådan indsats for at forbedre fællesforetagendet IMI 2's performance og gennemsigtighed.
59.

støtter konklusionerne af peerevalueringen med hensyn til behovet for at indføre regelmæssige opdateringer af interesseerklæringer, hvilket vil øge deres pålidelighed; gentager fortsat sin bekymring over, at det er medlemmerne selv, der udfylder interesseerklæringerne, og at hverken Revisionsretten eller dens Etikudvalg i henhold til den nuværende retlige ramme har undersøgelsesbeføjelser til at sikre rigtigheden og fuldstændigheden af de forelagte oplysninger; opfordrer Revisionsretten til at sørge for, at medlemmerne indgiver interesseerklæringer i stedet for erklæringer om, at der ikke foreligger interessekonflikter; understreger, at de nuværende procedurer, herunder Etikudvalgets procedurer, skal styrkes for at sikre, at der ikke opstår interessekonflikter; er enig i, at Etikudvalget spiller en afgørende rolle, for så vidt som formanden og medlemmerne af Revisionsretten kan søge rådgivning om ethvert spørgsmål vedrørende etik og fortolkning af adfærdskodeksen; bemærker endvidere, at udvalget har til opgave at godkende eksterne aktiviteter, der udføres af medlemmerne, herunder tidligere medlemmer, som har til hensigt at udføre en aktivitet inden for de første 2 år efter deres udtræden af Revisionsretten, men at dette ikke i sig selv kan anses for at være et effektivt redskab til at sikre, at der ikke opstår interessekonflikter, hvilket allerede blev påpeget i dechargebeslutningen fra sidste år; glæder sig over vedtagelsen af den reviderede adfærdskodeks for medlemmer og tidligere medlemmer af Revisionsretten ( 5 ) og navnlig over de mere omfattende oplysninger, der kræves i interesseerklæringer, og den styrkede rolle, som Etikudvalget spiller; bemærker, at Revisionsretten vil offentliggøre en årlig beretning om anvendelsen af sin adfærdskodeks; bemærker endvidere, at Revisionsretten i øjeblikket er i færd med at revidere den etiske ramme for sit personale.
44.

glæder sig over, at de tre institutioner Parlamentet, Rådet og Kommissionen gentog deres fælles ambition om at nå frem til en aftale om et triinstitutionelt åbenhedsregister for at øge gennemsigtigheden af interaktioner med interesserepræsentanter; lykønsker Rådet med de positive skridt og yderligere resultater under det tyske formandskab, som førte til en politisk aftale om et obligatorisk åbenhedsregister den 15. december 2020, og opfordrer alle involverede aktører til at undertegne den interinstitutionelle aftale, som Parlamentet godkendte den 27. april 2021, således at registret bliver obligatorisk ved at inddrage Rådet; opfordrer indtrængende Rådet til at udvide aftalens anvendelsesområde ved at gøre det obligatorisk for lobbyister at registrere sig for at mødes med ambassadørerne for det nuværende eller efterfølgende formandskab samt deres stedfortrædere i De Faste Repræsentanters Komité samt med Rådets generalsekretær og generaldirektører;
2.

bemærker, at agenturet anvender visse centrale resultatindikatorer (KPI'er) til at måle merværdien af dets aktiviteter og forbedre sin budgetforvaltning; bemærker, at agenturet indførte kvantitative og kvalitative KPI'er til at måle aktiviteternes indvirkning mere effektivt, og at det også har indført et specifikt sæt KPI'er for at holde øje med interessenternes forventninger; glæder sig over tilføjelsen af specifikke KPI'er i forbindelse med det nye mandat i forordningen om cybersikkerhed;
25.

noterer sig, at agenturet har indledt en procedure med henblik på at blive certificeret under EU's ordning for miljøledelse og miljørevision (EMAS) og har truffet en række foranstaltninger med henblik på at reducere dets samlede miljøpåvirkning; påpeger imidlertid, at agenturet ikke har indført supplerende foranstaltninger til reduktion af eller kompensation for CO 2 -emissioner;
11.

noterer sig på baggrund af Revisionsrettens beretning, at den store stigning i instituttets budget og det stigende antal VIF'er ikke var ledsaget af en stigning i antallet af stillinger; bemærker på baggrund af Revisionsrettens beretning, at instituttets budget vil stige med yderligere 600 000 000 EUR eller 25 % under den flerårige finansielle ramme (FFR) for 2021-2027 sammenlignet med den nuværende FFR, mens der fortsat er et loft på 70 ansatte; bemærker endvidere på baggrund af Revisionsrettens beretning, at der er risiko for, at instituttet ikke vil have tilstrækkelig kapacitet til at håndtere sin øgede arbejdsbyrde i fremtiden, og at denne risiko er steget yderligere i stedet for at blive mindsket;
51.

er særligt bekymret over sagen om anlæggelsen af vejen mellem Mombasa og Nairobi, der finansieres via Unionens trustfond for infrastrukturer i Afrika (EUTF), som er et EU-blandingsinstrument med donorbidrag fra EUF-budgettet, en række medlemsstater og EIB; minder om, at flere end 100 familier blev tvangsudsat fra deres hjem langs vejen for at bane vej for anlægsarbejder i forbindelse med dette projekt og om, at der er blevet indgivet mere end 500 klager til EIB vedrørende menneskerettighedskrænkelser alene for dette projekt, herunder klager om tvangsudsættelser gennemført af væbnet politi; opfordrer til, at dette projekt suspenderes, indtil der er foretaget en ordentlig vurdering af indvirkningen på menneskerettighederne; understreger, at dette eksempel afspejler de mangler, der for nylig blev rapporteret om, for så vidt angår mulighederne for blandings- og garantimekanismer med henblik på at bidrage til verdensmålene for bæredygtig udvikling eller til gennemførelsen af Parisaftalen om klimaændringer og til at påvise finansiel additionalitet;
29.

noterer sig på baggrund af Revisionsrettens beretning, at agenturet har indgået samarbejdsordninger med Den Europæiske Rumorganisation (ESA) om gennemførelsen af EGNOS- og Galileo-programmerne, og at agenturet i 2019 betalte 55,5 mio. EUR under EGNOS-arbejdsaftalen og 223,7 mio. EUR under Galileo-samarbejdsaftalen; noterer sig på baggrund af Revisionsrettens beretning, at der er risiko for, at agenturets betalinger til ESA muligvis beregnes på grundlag af unøjagtige omkostninger som følge af manglen på en omfattende forudgående eller efterfølgende strategi; noterer sig på baggrund af agenturets svar, at der foretages forudgående kontrol for at bekræfte, at beløbene for betalingsanmodninger er i overensstemmelse med de respektive betalingsplaner og den respektive forfinansiering, der er fastsat i arbejdsaftalerne, og at efterfølgende kontrol ikke finder anvendelse, da agenturet har en kontraktlig forpligtelse til at betale; noterer sig på baggrund af agenturets svar, at det mellem 2020 og 2023 vil foretage efterfølgende kontrol, navnlig fuldstændig afstemning af omkostninger og aktiviteter i forhold til omkostningsanmeldelser;
23.

bemærker, at centrets nuværende revisionsplan dækker perioden 2018-2020; bemærker, at der er taget hensyn til alle tidligere bemærkninger og anbefalinger, og at der er udarbejdet passende handlingsplaner; bemærker, at der efter Den Interne Revisionstjenestes revision i 2019 vedrørende »Preparedness and Response in the ECDC« blev fremsat fem anbefalinger, hvoraf to blev klassificeret som »meget vigtige« og tre som »vigtige«, og at én af de »meget vigtige« og én af de »vigtige« anbefalinger allerede er blevet gennemført; opfordrer centret til at aflægge rapport til dechargemyndigheden om status for de resterende anbefalinger;
28.

bemærker, at fællesforetagendet er omfattet af den fælles strategi til bekæmpelse af svig under Horisont 2020, som koordineres af Kommissionen; bemærker endvidere, at fællesforetagendet i 2019 fulgte op på to sager om påstået svig, som blev anmeldt til Det Europæiske Kontor for Bekæmpelse af Svig i 2018, og for hvilke Det Europæiske Kontor for Bekæmpelse af Svig indledte undersøgelser, der stadig var i gang; bemærker endvidere, at et tilfælde af en modtagers potentielle svigagtige adfærd med indvirkning på fællesforetagendets tilskud, der går tilbage til det syvende rammeprogram, blev afsluttet uden finansielle virkninger eller indberettede tab; anerkender, at der i 2019 ikke blev indberettet nogen nye sager til Det Europæiske Kontor for Bekæmpelse af Svig, og at fællesforetagendet er begyndt at udarbejde en strategi til bekæmpelse af svig med hensyn til de interne processer og et specifikt budget, der ikke er omfattet af den fælles strategi til bekæmpelse af svig; opfordrer fællesforetagendet til at aflægge rapport til dechargemyndigheden i denne henseende;
53.

opfordrer EDPS til yderligere at styrke sine bestræbelser på at sikre, at EU-institutionerne er i stand til effektivt at gennemføre databeskyttelsesreglerne; bemærker, at EDPS iværksatte fire undersøgelser i 2019 med det formål at forbedre databeskyttelsespraksis; glæder sig navnlig over undersøgelsen af EU-institutionernes anvendelse af Microsoft-produkter og -tjenester, der som et resultat giver en platform for drøftelser både om, hvordan kontrollen med de IT-tjenester og -produkter, der tilbydes af de store udbydere af IT-tjenester, kan tages tilbage, og behovet for kollektivt at oprette standardkontrakter i stedet for at acceptere de vilkår og betingelser, som sådanne udbydere har fastsat.
8.

er bekymret over den geografiske ubalance i sammensætningen af EU-Udenrigstjenestens personale, eftersom den er et tilbagevendende problem og navnlig angår stillinger som delegationschefer, mellemledere og topledere; bemærker, at der er betydelige forskelle i repræsentationen af lande med sammenlignelige befolkningsstørrelser og mellem de vest- og østeuropæiske lande; understreger, at EU-Udenrigstjenesten ligesom alle EU-institutioner skal sikre, at alle medlemsstater er forholdsmæssigt repræsenteret, samtidig med at kandidaternes kompetencer og kvalifikationer respekteres; opfordrer indtrængende EU-Udenrigstjenesten til at forbedre den geografiske balance for at opnå en passende repræsentation af statsborgere fra alle medlemsstater, som afspejler medlemsstaternes mangfoldighed, sådan som det er angivet i artikel 27 i vedtægten for tjenestemænd; glæder sig over EU-Udenrigstjenestens indsats for at holde EU-medlemsstaternes HR-netværk orienteret om personalesammensætningen, offentliggøre ledige stillinger og fremme nationale bestræbelser på at øge antallet af ansøgere; opfordrer EU-Udenrigstjenesten til at aflægge rapport om fordelingen af nationaliteter i det udvælgelsesudvalg, der er ansvarligt for ansættelser; anmoder EU-Udenrigstjenesten om at fremlægge statistikker over personalet efter nationalitet for 2019;
A.

der henviser til, at det endelige budget for Euratoms Forsyningsagentur (»agenturet«) for regnskabsåret 2019 ifølge dets oversigt over indtægter og udgifter var på 223 000 EUR, hvilket svarer til en stigning på 81,30 % i forhold til 2018, som følge af gennemførelsen af en IT-tjenesteydelseskontrakt, hvortil agenturet modtog et yderligere bidrag fra Kommissionen ved udgangen af 2019; der henviser til, at hele agenturets budget stammer fra Unionens budget;
28.

beklager, at der ifølge Revisionsrettens beretning i et andet tilfælde blev indgået en rammekontrakt til en værdi af 100 000 EUR af en anvisningsberettiget, som kun var bemyndiget til at indgå retlige forpligtelser til et maksimumbeløb på 60 000 EUR, og at den administrerende direktør ikke gav specifikke subdelegationer under sit fravær med henblik på at sikre sammenhæng i agenturets operationer; noterer sig på baggrund af agenturets svar, at der efter revisionsresultatet blev vedtaget en ændring af afgørelsen om subdelegation, hvor de tilladte lofter for anvisningsberettigede blev forhøjet for bedre at sikre driftskontinuitet; opfordrer den administrerende direktør til at sikre forretnings- og driftskontinuitet til enhver tid, herunder under midlertidigt fravær;
21.

minder om Ombudsmandens strategiske initiativ SI/2/2018/AMF om værdighed på arbejdspladsen i EU's institutioner og agenturer fra 2018 som et eksempel på bedste praksis inden for forebyggelse af chikane; bemærker, at det er blevet en prioritet for Ombudsmanden at øge personalets bevidsthed om chikane ved at tilbyde obligatorisk uddannelse til alle medarbejdere i værdighed og respekt på arbejdspladsen; noterer sig den uddannelse, der er tilrettelagt for medarbejdere med ansvar for etik og for forligsudvalget med henblik på at forberede dem til at udføre deres opgaver inden for rammerne af Ombudsmandens politik for bekæmpelse af chikane; glæder sig over, at informationsmøder om etik, der dækker spørgsmål som etisk adfærd og opførsel, chikane, whistleblowing, interessekonflikter og eksterne aktiviteter, er blevet en integreret del af Ombudsmandens introduktionskurser for nye medarbejdere og praktikanter;